सौंदर्या
सौदर्या सत्यनारायण (१८ जुलै, १९७२:कोलार, कर्नाटक - १७ एप्रिल, २००४:बंगळूर, कर्नाटक) ही मुख्यत्वे दक्षिण भारतीय चित्रपटांतून काम करणारी अभिनेत्री आणि निर्माती होती. हिने तेलुगू, कन्नड, मलयालम, तमिळ तसेच हिंदी चित्रपटांतून अभिनय केला.

सौदर्याने निर्माण केलेल्या द्वीप चित्रपटाला २००२चा सर्वोत्कृष्ट चित्रपट राष्ट्रीय पुरस्कार मिळाला. याशिवाय तिला अनेक पुरस्कार नामांकने मिळाली होती.

२००४मध्ये भारतीय जनता पक्षात प्रवेश केल्यानंतर निवडणूक प्रचारासाठी विमानाने प्रवास करीत असताना अपघातात तिचा मृत्यू झाला.

सौदर्याने बंगळूरमध्ये तीन अनाथ विद्यालये सुरू केली होती. तिच्या मृत्यूनंतर तिच्या आईने अमरसौदर्या विद्यालय नावाने अनेक शाळा चालविल्या आहेत.

तेलुगू चित्रपट अभिनेत्री
कन्नड चित्रपट अभिनेत्री
तमिळ चित्रपट अभिनेत्री
मलयालम चित्रपट अभिनेत्री
हिंदी चित्रपट अभिनेत्री
इ.स. १९७२ मधील जन्म
इ.स. २००४ मधील मृत्यू
स्त्री चरित्रलेख
अल्पायुषी अभिनेते